《登岳阳望洞庭》
明代·谷宏

对酒平临百尺阑，洞庭南望楚天宽。
中流雨散君山出，故国风高梦泽寒。
帆挂夕阳鹏际没，波涵遥月镜中看。
登临最易轻轩冕，惆怅沧浪羡钓竿。

作者简介：字文东，秦中贾人子。客于淮阳（今江苏扬州），佣书，颇好博览，兼善音律，仿文徵仲书法，给事澄江张学士家，无锡顾起纶列其诗于《国雅》。